
Αντιμετωπίζει όλες τις προκλήσεις: Η νέα BMW X5 Security.

Μόναχο. Η BMW παρουσιάζει τον ιδανικό συνδυασμό προηγμένων προτύπων προστασίας με την προσαρμοστικότητα ενός σπορ τετρακίνητου οχήματος. Η νέα BMW X5 Security εγγυάται αποτελεσματική και ειδικά προσαρμοσμένη προστασία από εγκληματικές επιθέσεις και άλλους κινδύνους. Βασισμένη στο επιτυχημένο μοντέλο Sports Activity Vehicle (SAV) BMW X5, η νέα BMW X5 Security μπορεί να φιλοξενήσει μέχρι πέντε επιβάτες και προσφέρει έξοχη τεχνολογία μετάδοσης ισχύος και πλαισίου,  για να μπορούν οι οδηγοί να αντιμετωπίζουν με αυτοπεποίθηση ακόμα και τις πιο δύσκολες καταστάσεις και εδαφικές προκλήσεις. Με τέτοια διαπιστευτήρια, η νέα BMW X5 Security είναι μοναδική στην κατηγορία οχημάτων ασφαλείας. Αντιμετωπίζει όλες τις προκλήσεις της καθημερινής οδήγησης αλλά και καταστάσεις που απαιτούν ειδική προστασία και ευέλικτες αντιδράσεις.

Η νέα BMW X5 Security έχει ισχυρό V8 κινητήρα 261 kW/355 hp. Η μεγάλη, 4.8 λίτρων οκτακύλινδρη μονάδα παράγει μέγιστη ροπή 475 Nm στις 3400 rpm. Επιταχύνοντας από στάση στα 100 km/h σε 7.5 δευτερόλεπτα, η BMW X5 Security έχει τελική ταχύτητα που περιορίζεται από τον ηλεκτρονικό κόφτη στα 210 km/h. Πέραν των επιδόσεων του κινητήρα, το ευφυές σύστημα BMW xDrive all-wheel drive διασφαλίζει δυναμική και ανώτερη  ελκτική πρόσφυση σε όλες τις συνθήκες. Η συνεχώς, ηλεκτρονικά ελεγχόμενη τετρακίνηση είναι δικτυωμένη μέσω του DSC Dynamic Stability Control ώστε να κατανέμει μεταβλητά την κινητήρια ισχύ μεταξύ εμπρός και πίσω τροχών. Με αυτό τον τρόπο, το xDrive προάγει τη δυναμική οδήγηση, την ευστάθεια στο δρόμο καθώς και την πρόσφυση σε συνθήκες εκτός δρόμου.

Η νέα BMW X5 Security είναι το μοναδικό όχημα στην κατηγορία του που πληροί τις απαιτήσεις του επιπέδου βαλλιστικής προστασίας VR4. Οι επιλογές ασφαλείας, μεταξύ των οποίων θωρακισμένοι χώροι επιβατών και αποσκευών και κρύσταλλα ασφαλείας έχουν εξελιχθεί ειδικά γι’ αυτό το μοντέλο, και δοκιμαστεί στο πλαίσιο της διαδικασίας προϊοντικής εξέλιξης. Η ενσωμάτωση προστατευτικών εξαρτημάτων έχει ληφθεί υπόψη κατά τη διάρκεια εξέλιξης του μοντέλου BMW X5 και δημιουργεί ιδανικές προϋποθέσεις για τον εξοπλισμό της BMW X5 Security, με αποτελεσματική εργοστασιακή τεχνολογία ασφαλείας. 

Η φιλοσοφία BMW Security: Πάνω από τριάντα χρόνια εμπειρίας.

Μόνο μερικοί διεθνείς κατασκευαστές αυτοκινήτων έχουν τη δική τους μηχανολογική παράδοση στα οχήματα ασφαλείας. Πάνω από τριάντα χρόνια, η BMW είναι ένας από αυτούς, προσφέροντας στους πελάτες πλούσια εμπειρία που εγγυάται αξιόπιστες και εξειδικευμένες λύσεις για την ασφάλεια οχημάτων και επιβατών. Όλοι οι τομείς ενεργητικής και παθητικής ασφάλειας έχουν ληφθεί υπόψη και συνδυαστεί αποτελεσματικά για τη δημιουργία μιας ολιστικής πρότασης. Η φιλοσοφία ασφαλείας F.I.R.S.T. (Fully Integrated Road Safety Technology), που εφαρμόζεται σε όλα τα οχήματα BMW, είναι ο ακρογωνιαίος λίθος αυτής της προσέγγισης. Με βάση αυτό, το επίπεδο ασφαλείας των μέτρων προστασίας των μοντέλων BMW Security μπορεί να βελτιστοποιηθεί για να ικανοποιεί τις ατομικές απαιτήσεις των πελατών.

Η φιλοσοφία επαγγελματικής προστασίας της νέας BMW X5 Security εστιάζεται σε απειλές που δημιουργούν εγκληματικές ενέργειες όπως ληστεία, απαγωγή ή πειρατεία. Τα εγκλήματα αυτά είναι κατά κανόνα τυχαίες πράξεις. Οι περισσότεροι επιτιθέμενοι δεν έχουν στόχο τους επιβάτες, αλλά είτε τα πολύτιμα υπάρχοντά τους ή το ίδιο το όχημα. Η BMW X5 Security παρέχει εκτενή προστασία από τέτοιες επιθέσεις. 

Επίσημο πιστοποιητικό μετά από εκτενείς δοκιμές.

Η θωρακισμένη καμπίνα επιβατών του οχήματος αποτελεί ουσιαστικό τμήμα της φιλοσοφίας προστασίας. Είναι αλεξίσφαιρη και μπορεί να αντέξει επιθέσεις όπλων διαμετρήματος έως και .44 Magnum, μεταξύ των οποίων .357 Magnum ή 9 mm Luger. Σαν αποτέλεσμα, η BMW X5 Security πληροί τις απαιτήσεις του επιπέδου βαλλιστικής προστασίας VR4. 

Η δοκιμή και πιστοποίηση του οχήματος σύμφωνα με διεθνώς αναγνωρισμένα Ευρωπαϊκά πρότυπα DIN EN 1063 and DIN EN 1522/23-1 πραγματοποιήθηκε από το Beschussamt Mellrichtstadt, έναν επίσημο Γερμανικό φορέα βαλλιστικών ερευνών. Η BMW σκόπιμα ζήτησε βαλλιστικά τεστ που ξεπερνούσαν τις συμβατικές απαιτήσεις. Επιπλέον των καθορισμένων γωνιών βολής των 90° και 45°, οι δοκιμές περιλάμβαναν σενάρια σε πραγματικές συνθήκες, μεταξύ των οποίων βολών από μεγάλες αποστάσεις. Το όχημα πιστοποιήθηκε ανάλογα.

Ανώτερη προστασία παρέχουν ειδικά στοιχεία όπως εξαρτήματα και πάνελ που κατασκευάζονται από ειδικό, υψηλών προδιαγραφών υλικό, ενισχυμένο με υαλονήματα. Το υλικό αυτό χρησιμοποιείται στα πλαϊνά πάνελ, την οροφή, την εμπρός και πίσω περιοχή των ποδιών. Μερικά εξαρτήματα είναι επίσης ενισχυμένα από αλεξίσφαιρο ατσάλι για αυξημένη προστασία. Περιφερειακά κρύσταλλα ασφαλείας πάχους 22 mm αντέχουν επιθέσεις από όπλα κρούσης, όντας παράλληλα αλεξίσφαιρα σε επίπεδο βαλλιστικής προστασίας VR4. 
Τα παράθυρα έχουν ενισχυθεί με ένα πρόσθετο πολυανθρακικό στρώμα (polycarbonate) που προστατεύει τους επιβάτες από θραύσματα κρυστάλλων. 

Η BMW X5 Security προσφέρει επίσης ολοκληρωμένη προστασία για την περιοχή του πορτμπαγκάζ. Επομένως, το πορτμπαγκάζ μπορεί να χρησιμοποιηθεί σαν ένας ασφαλής αποθηκευτικός χώρος. Το κάλυμμα δύο τμημάτων είναι πλήρως θωρακισμένο. Το πραγματικό μέγιστο ωφέλιμο φορτίο οχήματος υπερβαίνει την ένδειξη των 500 κιλών. 

Η BMW X5 Security εφοδιάζεται με σύστημα ενδοσυνεννόησης και συναγερμό επίθεσης, που επιτρέπει επικοινωνία με άτομα εκτός του αυτοκινήτου, χωρίς να ανοίγουν οι πόρτες ή τα παράθυρα. Αν ενεργοποιηθεί ο συναγερμός επίθεσης, όλες οι πόρτες και τα παράθυρα κλειδώνουν αυτόματα και ταυτόχρονα ενεργοποιούνται ακουστικοί και οπτικοί συναγερμοί. Τα στοιχεία ελέγχου του συναγερμού βρίσκονται κοντά στις ποτηροθήκες στην κεντρική κονσόλα και είναι διακριτικά κρυμμένα κάτω από ένα μαλακό κάλυμμα. 

Με τη βοήθεια προηγμένων συστημάτων κάμερας, ο οδηγός μπορεί εύκολα να παρακολουθεί την περιοχή μπροστά και πίσω από το όχημα. Μία κάμερα πίσω θέασης μεταδίδει μία εικόνα στην οθόνη ελέγχου του iDrive που βρίσκεται στο ταμπλό για να μπορεί ο οδηγός να αξιολογεί την απόσταση του οχήματος από αντικείμενα, χωρίς να χρειάζεται να κοιτάξει πίσω. Κάμερες ενσωματωμένες στους προφυλακτήρες παρέχουν μία λεπτομερή εικόνα της περιοχής μπροστά από το αυτοκίνητο. Επίσης μεταδίδουν μία εικόνα στην οθόνη ελέγχου. Το σύστημα βοηθά τον οδηγό να εντοπίζει καθέτως διερχόμενα οχήματα όταν εξέρχεται από πάρκινγκ ή στενούς ιδιωτικούς δρόμους.

Στην ασφαλή πλευρά:  Μέγιστη εργοστασιακή προστασία.

Αντίθετα με την εκ των υστέρων τοποθέτηση εξοπλισμού προστασίας, όλα τα εξαρτήματα που χρησιμοποιούνται στα οχήματα ασφαλείας τα οποία κατασκευάζονται από τη BMW είναι άριστα προσαρμοσμένα στο κάθε μοντέλο. Η θωρακισμένη καμπίνα επιβατών, για  παράδειγμα, παρέχει ολοκληρωμένη προστασία σε όλο το εσωτερικό. Με τον τρόπο αυτό, κρίσιμες περιοχές όπως οι αρμοί στις πόρτες και στις κολόνες (μεταβατικά σημεία) αντέχουν στις σφαίρες ή τα θραύσματα και τα εμποδίζουν να εισέρχονται στην καμπίνα των επιβατών. 

Το πλαίσιο της BMW X5 Security είναι άριστα προσαρμοσμένο για να αντιμετωπίσει το πρόσθετο βάρος. Για το σκοπό αυτό έχουν ληφθεί ειδικά μέτρα. Μεταξύ άλλων, ενσωματώθηκαν ειδικά εξαρτήματα πλαισίου όπως ανάρτηση και αποσβεστήρες, ενώ το λογισμικό διαχείρισης του πλαισίου προσαρμόστηκε για να ικανοποιεί τις ειδικές απαιτήσεις των οχημάτων ασφαλείας. Επιπλέον, η BMW X5 Security εφοδιάζεται με Ελαστικά Ασφαλείας BMW. Ακόμα και σε περίπτωση πλήρους απώλειας πίεσης των ελαστικών – λόγω πυροβολισμού ή οδήγηση πάνω από αιχμηρά αντικείμενα – τα ελαστικά εξακολουθούν να λειτουργούν. Ένα πλήρως φορτωμένο όχημα μπορεί επομένως να συνεχίσει να κινείται με ασφάλεια για 50 km με ταχύτητες μέχρι 80 km. 

Ένα ακόμα πλεονέκτημα της φιλοσοφίας ‘εργοστασιακής προστασίας’ είναι το γεγονός ότι όλα τα μέτρα προστασίας έχουν ενσωματωθεί χωρίς να έχουν καμία επίδραση στη σχεδίαση του οχήματος. Ακόμα και στο μάτι ειδικών, τα οχήματα ασφαλείας που κατασκευάζονται από τη BMW είναι σχεδόν ολόιδια με τα αντίστοιχα μοντέλα παραγωγής. Αυτό ικανοποιεί την επιθυμία των πελατών για διακριτικότητα και παρέχει πρόσθετη ασφάλεια στους επιβάτες. 

Δυναμική συμπεριφορά και άνεση επιπέδου μοντέλου παραγωγής.

Πέρα από τα έξοχα επίπεδα ασφαλείας που παρέχει η BMW X5 Security, το όχημα προσφέρει πλείστα εντυπωσιακά πλεονεκτήματα όπως μέγιστη άνεση, ανώτερη συμπεριφορά και εξαιρετικά σπορ οδηγικές επιδόσεις. Εφοδιασμένο με το ευφυές σύστημα all-wheel xDrive, το πενταθέσιο όχημα μπορεί να κινείται με άνεση και αυτοπεποίθηση στο δρόμο, αλλά και σε περιοχές off-road. 

Η υψηλής ποιότητας τεχνολογία μετάδοσης ισχύος και διαχείρισης του πλαισίου, που περιλαμβάνει όλα τα στοιχεία μιας απλής BMW X5 παραγωγής, προσφέρει άριστες συνθήκες για ασφαλή έλεγχο  ακόμα και των πιο οριακών οδηγικών ελιγμών και αποφυγή οποιωνδήποτε επικίνδυνων καταστάσεων, όποτε χρειάζεται. Τα συστήματα AWD και DSC Dynamic Stability Control δικτυώνονται μέσω του Integrated Chassis Management (ICM), ώστε να προσφέρουν συνεχή και ακριβή κατανομή κινητήριας ισχύος ανάλογα με την οδηγική κατάσταση. 

Λαμβάνοντας υπόψη τα δεδομένα που μεταδίδονται από τους αισθητήρες DSC, το xDrive κατανέμει γρήγορα την κινητήρια ισχύ στον άξονα με την καλύτερη πρόσφυση. 

Κατά τη δυναμική οδήγηση στις στροφές, η συνεργασία μεταξύ xDrive και DSC αντισταθμίζει την τάση των οχημάτων να υπερστρέφουν ή να υποστρέφουν. Λόγω της μεταβλητής κατανομής ισχύος μεταξύ εμπρός και πίσω τροχών ανάλογα με την οδηγική κατάσταση, το DSC παρεμβαίνει φρενάροντας ατομικά κάθε τροχό, μόνον όταν χρειάζεται λόγω ακραίων συνθηκών. 

Η έκδοση DSC που εξελίχθηκε για τη BMW X5 περιλαμβάνει επίσης μία λεγόμενη λειτουργία υποστήριξης κατά της κόπωσης, που αντισταθμίζει την όποια μείωση της ισχύος πέδησης λόγω υπερθέρμανσης των δισκοφρένων, αυξάνοντας ανάλογα τις δυνάμεις πέδησης. Επίσης υπάρχει και μια λειτουργία ελαφριάς πέδησης για ετοιμότητα σε καταστάσεις που μπορεί να απαιτούν άμεση επιβράδυνση. Το τακτικό στέγνωμα των φρένων, βελτιστοποιεί την απόδοσή τους στο βρεγμένο, ενώ η λειτουργία start-off assistant διευκολύνει την εκκίνηση σε μία ανηφόρα. 

Η γκάμα λειτουργιών του συστήματος DSC περιλαμβάνει το DTC Dynamic Traction Control mode. Το πρόγραμμα αυτό ενεργοποιείται με το πάτημα ενός μπουτόν και αυξάνει τα όρια παρέμβασης στον κινητήρα ή τα φρένα, επιτρέποντας έτσι την ομαλή εκκίνηση του αυτοκινήτου σε χαλαρό χιόνι ή άμμο. Τελευταίο, αλλά σημαντικό, το DTC προάγει ένα ακόμα πιο σπορ στυλ οδήγησης σε ευθείες αλλά και στροφές. 

Για να βοηθήσει τους οδηγούς σε δύσκολα εδάφη, το όχημα εφοδιάζεται με Hill-Descent-Control (HDC). Δικτυωμένο μέσω του DSC, το σύστημα επιτρέπει ελεγχόμενη κάθοδο μέσω αυτόματα ελεγχόμενης πέδησης. Ακόμα και οι πιο απότομες κατηφόρες εκτός δρόμου μπορούν να ελέγχονται με ασφάλεια και σε σταθερή ταχύτητα.

Στάνταρ χαρακτηριστικά της BMW X5 Security: Adaptive Drive και Active Steering.

Για ακόμα μεγαλύτερη αυτοπεποίθηση στον έλεγχο δύσκολων οδηγικών καταστάσεων, η νέα BMW X5 Security προσφέρει Adaptive Drive σαν στάνταρ επιλογή. Ο συνδυασμός ενεργών αντιστρεπτικών δοκών και αποσβεστήρων επιτρέπει τον ακριβή έλεγχο των κλίσεων του αμαξώματος και της απόσβεσης ανάλογα με τις απαιτήσεις, υπό όλες τις συνθήκες. 

Με τη βοήθεια αισθητήρων, το Adaptive Drive παρακολουθεί συνεχώς και συγκεντρώνει δεδομένα για την ταχύτητα του οχήματος, τη γωνία διεύθυνσης, την εμπρόσθια και πλευρική επιτάχυνση, τις επιταχύνσεις του αμαξώματος και των τροχών, καθώς και την απόσταση από το έδαφος. Χρησιμοποιώντας αυτές τις πληροφορίες, το σύστημα ελέγχει τόσο τους ηλεκτροκινητήρες  στις αντιστρεπτικές δοκούς όσο και τις ηλεκτρομαγνητικές βαλβίδες των αποσβεστήρων. 

Το σύστημα μετάδοσης δεδομένων υψηλών ταχυτήτων FlexRay χρησιμοποιείται για πρώτη φορά για άμεσο και αξιόπιστο συντονισμό όλων των λειτουργιών του Adaptive Drive. Η BMW είναι η πρώτη κατασκευάστρια στον κόσμο που χρησιμοποιεί τεχνολογία FlexRay σε οχήματα παραγωγής.

Η νέα BMW X5 Security διατίθεται με Active Steering στάνταρ. Το σύστημα αυτό προσφέρει τον κατάλληλο λόγο υποπολλαπλασιασμού ανάλογα με την ταχύτητα και τη γωνία διεύθυνσης. Μέχρι μία ταχύτητα περίπου περίπου 90 km/h η συμπεριφορά του τιμονιού είναι κατά κανόνα άμεση. Επιπλέον, το παρκάρισμα διευκολύνεται από το γεγονός ότι απαιτούνται μόνο δύο στροφές από τέρμα σε τέρμα. Στις υψηλότερες ταχύτητες, το Active Steering καθιστά την κρεμαγιέρα πιο έμμεση, βελτιώνοντας την κατευθυντική ευστάθεια του οχήματος και, κατ’ επέκταση, την οδηγική άνεση.  

To Active Steering συνδυάζεται με Servotronic για βελτιωμένη άνεση μέσω μειωμένων δυνάμεων κατά την περιστροφή του τιμονιού, ανάλογα με την ταχύτητα. 

Σαν τμήμα του DSC Dynamic Stability Control, το Active Steering είναι επίσης δικτυωμένο μέσω του ICM και σταθεροποιεί ενεργά το όχημα όταν υπερστρέφει σε μία στροφή ή κατά τη διάρκεια εξαιρετικά απαιτητικών ελιγμών φρεναρίσματος. Όταν ο οδηγός φρενάρει σε επιφάνειες με διαφορετικό συντελεστή τριβής, για παράδειγμα, το Active Steering παράγει μία ακριβή αλλά διακριτική διορθωτική ενέργεια (ανάποδο τιμόνι) για να αποτρέψει απώλεια ελέγχου του οχήματος. Με αυτό τον τρόπο, ακόμα και οι δύσκολες οδηγικές καταστάσεις μπορούν να ελέγχονται με μέγιστη δυναμική και απόλυτη αυτοπεποίθηση.

Ενεργητική και παθητική ασφάλεια: Η BMW X5 είναι η ιδανική βάση.

Όχι μόνο στην τεχνολογία μετάδοσης και πλαισίου, αλλά και στους τομείς της ενεργητικής και παθητικής ασφάλειας, η νέα BMW X5 Security ωφελείται από την ουσιαστική αναβάθμιση της νέας έκδοσης της BMW X5 παραγωγής. Η στρεπτική ακαμψία του αμαξώματος, η διάταξη των ζωνών παραμόρφωσης, η ασφάλεια της καμπίνας επιβατών στις συγκρούσεις και το υψηλό ποσοστό χαρακτηριστικών ασφαλείας, μεταξύ των οποίων κεντρικός έλεγχος, σύστημα πέδησης και φωτισμού έχουν βελτιωθεί σημαντικά σε σχέση με το προηγούμενο μοντέλο. 

Το εσωτερικό της BMW X5 εφοδιάζεται με εμπρόσθιους και πλευρικούς αερόσακους προστασίας θώρακα/γοφών καθώς και αερόσακους προστασίας κεφαλής τύπου κουρτίνας, στάνταρ. Οι αερόσακοι αυτοί ενεργοποιούνται από τα καλύμματα των κολόνων Α και από την επένδυση οροφής για να προστατεύσουν τους επιβάτες της πρώτης και δεύτερης σειράς από τραυματισμούς. Η BMW X5 εφοδιάζεται με ζώνες ασφαλείας τριών σημείων σε όλα τα καθίσματα.  Αυτές φέρουν περιοριστές φορτίου και προεντατήρες στα εμπρός καθίσματα. Βάσεις τοποθέτησης παιδικών καθισμάτων ISOFIX στα πίσω καθίσματα προσφέρονται στάνταρ. Σε περίπτωση επικείμενης ανατροπής, αισθητήρες ανατροπής ενεργοποιούν τους αερόσακους τύπου κουρτίνας και τους προεντατρήρες. Οι αισθητήρες αυτοί που είναι δικτυωμένοι με το σύστημα ελέγχου δυναμικής ευστάθειας - DSC Dynamic Stability Control εγγυώνται έγκαιρη και ανάλογη με την κατάσταση επέμβαση του συστήματος. 

Λόγω αυτού του εκτενούς πακέτου μέτρων για αυξημένη ασφάλεια των επιβατών, η BMW X5 πληροί τις πιο αυστηρές απαιτήσεις ασφαλείας σε περίπτωση σύγκρουσης. Η BMW SAV ήταν το πρώτο αυτοκίνητο στην κατηγορία του στο οποίο απονεμήθηκαν πέντε αστέρια, το καλύτερο αποτέλεσμα στο Euro-NCAP crash test.

Το υψηλής απόδοσης σύστημα πέδησης της νέας BMW X5 υποστηρίζεται από την ευρεία γκάμα λειτουργιών του DSC για τη διασφάλιση άριστης ισχύος πέδησης σε όλες τις περιπτώσεις. Εσωτερικά αεριζόμενα δισκόφρενα και στους τέσσερις τροχούς παράγουν την απαιτούμενη ισχύ πέδησης με μέγιστη απόδοση. Η διάμετρος των δισκόφρενων της BMW X5 Security είναι 365 mm μπροστά και 345 mm πίσω. 

Σε συνδυασμό με τους προβολείς Bi-Xenon, η BMW X5 Security διατίθεται επίσης με ένα προαιρετικό, προσαρμοζόμενο σύστημα φωτισμού στροφών. Αυτό προσαρμόζει το φωτισμό του δρόμου στην αντίστοιχη γωνία διεύθυνσης. Οι προβολείς ακολουθούν την καμπύλη της στροφής, βελτιώνοντας επομένως την ορατότητα μπροστά από το όχημα. Σε συνδυασμό με το προσαρμοζόμενο σύστημα φωτισμού στροφών, το όχημα μπορεί να εφοδιάζεται με προαιρετικά φώτα διασταυρώσεων που ενσωματώνονται στους προβολείς ομίχλης. Σε κάθε τέτοια κλειστή στροφή, η δέσμη φώτων ομίχλης καθοδηγείται στο πλάι από ένα κάτοπτρο για να φωτίσει καθαρά το δρόμο μπροστά στη νέα κατεύθυνση που ακολουθεί το αυτοκίνητο.

BMW X5 Security: Εξαιρετικό SAV, μοναδικό όχημα ασφαλείας 

Ασφάλεια, δυναμική, προστασία – η νέα BMW X5 Security προσφέρει τα πάντα σε premium επίπεδο. Εκπροσωπεί τόσο τα έξοχα χαρακτηριστικά μιας σπορ BMW 4x4 όσο και την έξοχη τεχνογνωσία του κατασκευαστή στην εξέλιξη και παραγωγή οχημάτων ασφαλείας. Η BMW X5 Security προσφέρει ένα αίσθημα αυτοπεποίθησης στον οδηγό και ασφάλειας και άνεσης στους επιβάτες, τα οποία συνδυάζονται με μία διακριτική εμφάνιση που βοηθά στη διατήρηση της ανωνυμίας των επιβατών.

Παρόμοια με το μοντέλο παραγωγής, η νέα BMW X5 Security ξεχωρίζει για την ανώτερη δυναμική συμπεριφορά και την εντυπωσιακή της πρόσφυση. Επιπλέον, αυτό το μοντέλο προσφέρει όλη τη λειτουργική γκάμα του επιτυχημένου SAV της BMW, μεταξύ των οποίων πέντε καθίσματα και τον προσαρμοζόμενο χώρο αποσκευών. Το μοναδικό όχημα στην κατηγορία του που πιστοποιείται σε επίπεδο βαλλιστικής προστασίας VR4, η BMW X5 Security συνδυάζει γνήσια οδηγική απόλαυση, με ευέλικτη και προηγμένη τεχνολογία ασφαλείας. Αυτό το όχημα είναι προετοιμασμένο για να ελέγχει ή να εμποδίζει επικίνδυνες καταστάσεις με πολλαπλούς τρόπους. Η BMW X5 Security είναι αφενός ένα εκπληκτικό SAV προσαρμοσμένο για πελάτες οι οποίοι δίνουν έμφαση στην προστασία, αφετέρου ένα μοναδικό και ασφαλές όχημα για μία ευρεία γκάμα εφαρμογών και υψηλό επίπεδο πρακτικότητας σε συνθήκες καθημερινής λειτουργίας.

Οχήματα ασφαλείας BMW: Υποδειγματικά πρότυπα εξέλιξης και μηχανολογίας.

Όλα τα οχήματα ασφαλείας κατασκευάζονται πλήρως από την BMW, σύμφωνα με τις αυστηρές προδιαγραφές διασφάλισης ποιότητας της BMW για την εξέλιξη και παραγωγή. Όπως το όχημα παραγωγής, η BMW X5 Security κατασκευάζεται στο Spartanburg, South Carolina/USA. Τα εξαρτήματα προστασίας ενσωματώνονται στις προδιαγραφές διαδικασιών στο εργοστάσιο του κατασκευαστή στο Toluca (Mexico). Ταυτόχρονα, η BMW προσφέρει στους πελάτες της εκτενή υποστήριξη σε όλο τον κόσμο, από διακριτικές συμβουλές μέχρι ολοκληρωμένη εξυπηρέτηση και παροχή ανταλλακτικών. Όλα τα οχήματα ασφαλείας είναι σχεδιασμένα για να επιτρέπουν συντήρηση και επισκευές σε κανονικά συνεργεία του Δικτύου BMW. Το εύρος υπηρεσιών περιλαμβάνει έναν εταιρικό στόλο οχημάτων ασφαλείας και μέγιστης προστασίας. 

Πέρα από την εξυπηρέτηση των πελατών της, η BMW προσφέρει ειδικά σεμινάρια Εκπαίδευσης Οδηγών Προστασίας. Η BMW πραγματοποιεί τέτοια εκπαιδευτικά σεμινάρια πάνω από είκοσι χρόνια. Οι οδηγοί μπορούν να επιλέξουν διαφορετικά επίπεδα εκπαίδευσης ανάλογα με τις γνώσεις και εμπειρία τους. Τα σεμινάρια γίνονται σε διαφορετικές περιοχές σε όλο τον κόσμο και διεξάγονται από έμπειρους ειδικούς. Η εκπαίδευση προσφέρει μία εκτενή μύηση στη θεωρία αλλά και πρακτική εξάσκηση με αυτοκίνητο.

